Namakwalandse ma kap glo kind se kop met klip pap | Netwerk24
10 Februarie 2019 18:22
’n Ma (33) is Vrydag op Nababeep in hegtenis geneem ná die grusame moord op haar seun (2).
Die peuter se kop is na bewering met ’n klip verbrysel.
Brig. Mohale Ramatseba, ’n polisiewoordvoerder, sê die vrou is omstreeks 19:40 aangekeer.
“Die bewering is dat die ma haar seun se kop met ’n klip verbrysel het. Dit het in die veld in Jakkalswater naby Nababeep gebeur.
“Die motief is nog nie vasgestel nie.
“Die streekbevelvoerder, brig. Francis Hender versoek gemeenskapslede wat in maatskaplike nood verkeer om eerder hulp in te roep as om drastiese stappe te doen.”Die vrou sal Maandag in die hof verskyn. – Charné Kemp
Meer oor: Namakwaland | Kindermoord